Rasmus Jarlov deler holdning med historiker Thorkild Kjærgaard, der har været afdeligsleder på Grønlands Universitet. Hans udlægning er, at nordboerne var på Grønland, før inuitterne kom, og at Danmark derfor har beholdt suveræniteten i Grønland siden år 900.

Ifølge Thorkild Kjærgaard kan der derfor ikke være tale om et kolonialt forhold, fordi Grønland altså altid har været dansk.

- Jeg mener, at Grønland ikke har været en koloni, fordi Grønland er en del af det gamle dansk/norske-monarki, og fordi Norge har været den dominerende magt i Grønland siden slutningen af 900-tallet, siger Thorkild Kjærgaard.

Detektor har talt med: Søren Rud, lektor i historie, Københavns Universitet

Astrid Nonbo Andersen, forsker i erindrings-og historiepolitik, Dansk Institut for Internationale studier (DIIS)

Jens Henrich, ph.d. i arktisk kultur, sprog og litteratur, Grønlands Universitet

Einar Lund Jensen, ansat på Nationalmuseet med speciale i Grønland

Hanne Petersen, professor, Juridisk Fakultet, Københavns Universitet

Jens Elo Rytter, professor, Juridisk Fakultet, Københavns Universitet

Jørgen Albæk, professor, Juridisk Fakultet, Aarhus Universitet

Kristian Søby Kristensen, seniorforsker, Center for Militære Studier, Københavns Universitet

Bo Lidegaard, dr.phil. i historie Ifølge Statsministeriet var Grønland en koloni frem til 1953.

- Inuit er i den forbindelse et indtrængende folk, som har fordrevet nordboerne, men som aldrig nogensinde har vundet suverænitet over landet, fortsætter Thorkild Kjærgaard.

Den udlægning står Thorkild Kjærgaard dog ret alene med blandt historikere.

Detektor har foruden Thorkild Kjærgaard talt med i alt ni eksperter - fem historikere, tre jurister og en forsker i arktisk sikkerhedspolitik - og blandt dem er der enighed om, at Grønland har været en dansk koloni.

De mener ikke, at det er afgørende, at der var nordboere på Grønland, før der var inuitter.

- Begrebet kolonialisme kan ikke, som Thorkild Kjærgaard forsøger, koges ned til et simpelt spørgsmål om, hvem der først satte fod på et stykke land, siger Søren Rud, som er lektor i historie ved Københavns Universitet.

Det bekræfter Astrid Nonbo Andersen, der forsker i erindrings-og historiepolitik ved Dansk Institut for Internationale studier (DIIS).